CELEX: 62009TN0261
Language: fi
Date: 2009-07-06 00:00:00
Title: Asia T-261/09 P: Valitus, jonka Euroopan yhteisöjen komissio on tehnyt 6.7.2009 virkamiestuomioistuimen yhdistetyissä asioissa F-5/05, Violetti ym. v. komissio ja F-7/05, Schmit v. komissio, 28.4.2009 antamasta tuomiosta

12.9.2009   
            
            
               FI
            
            
               Euroopan unionin virallinen lehti
            
            
               C 220/35
            
         Valitus, jonka Euroopan yhteisöjen komissio on tehnyt 6.7.2009 virkamiestuomioistuimen yhdistetyissä asioissa F-5/05, Violetti ym. v. komissio ja F-7/05, Schmit v. komissio, 28.4.2009 antamasta tuomiosta
   (Asia T-261/09 P)
   2009/C 220/75
   Oikeudenkäyntikieli: ranska
   
      Asianosaiset
   
   
      Valittaja: Euroopan yhteisöjen komissio (asiamiehet: J. Currall ja J.-P. Keppenne)
   
      Muut osapuolet: Antonello Violetti (Cittiglio, Italia), Nadine Schmit (Ispra, Italia), Euroopan unionin neuvosto, Anna Bassi Perucchini (Reno di Leggiuno, Italia), Marco Basso (Varano Borghi, Italia), Ernesto Brognieri (Barasso, Italia), Sergio Brusorio (Sesto Calende, Italia), Natale Cao (Ispra), Renato Cazzaniga (Ispra), Elvidio Flammini (Varese, Italia), Luigi Magistri (Ispra), Reginella Molinari Canale (Ispra), Giuseppe Morelli (Besozzo, Italia), Nadia Valentini (Varese) ja Giuseppe Zara (Ispra)
   
      Vaatimukset
   
   
               —
            
            
               virkamiestuomioistuimen yhdistetyissä asioissa F-5/05, Violetti ym. v. komissio ja F-7/05, Schmit v. komissio, 28.4.2009 antama tuomio on kumottava siltä osin kuin virkamiestuomioistuin päätti, että kumoamiskanteet, jotka koskivat OLAFin päätöstä antaa tietoja Italian viranomaisille, voidaan ottaa tutkittavaksi
            
         
               —
            
            
               ensimmäisen oikeusasteen tuomioistuimen on annettava itse ratkaisu nyt kyseessä olevissa asioissa, ja sen on jätettävä tutkimatta kantajien kumoamiskanteet
            
         
               —
            
            
               kantajat on velvoitettava korvaamaan oikeudenkäyntikulut mukaan lukien menettelystä virkamiestuomioistuimessa aiheutuneet oikeudenkäyntikulut
            
         
      Oikeudelliset perusteet ja pääasialliset perustelut
   
   Nyt kyseessä olevalla valituksella komissio vaatii, että virkamiestuomioistuimen yhdistetyissä asioissa F-5/05, Violetti ym. v. komissio ja F-7/05, Schmit v. komissio, 28.4.2009 antama tuomio, jolla virkamiestuomioistuin kumosi Euroopan petostentorjuntaviraston (OLAF) päätöksen välittää kantajia koskevia tietoja Italian lainkäyttöviranomaisille ja jolla komissio velvoitettiin maksamaan jokaiselle kantajalle 3 000 euroa vahingonkorvausta, on kumottava.
   Valituksensa tueksi komissio vetoaa yhteen ainoaan valitusperusteeseen, joka liittyy Euroopan yhteisöjen virkamiehiin sovellettavien henkilöstösääntöjen 90a artiklan rikkomiseen siltä osin kuin virkamiestuomioistuin on rikkonut yhteisön oikeutta ja tehnyt perusteluihin liittyviä virheitä, koska se ei ole ottanut huomioon vakiintunutta oikeuskäytäntöä, jonka mukaan valmistelevat toimet, kuten OLAFin tutkinnan aloittaminen, OLAFin loppukertomus tai kurinpidollisen menettelyn aloittaminen, eivät ole epäedullisia toimia. Komissio väittää, että tätä oikeuskäytäntöä voidaan soveltaa Euroopan yhteisöjen virkamiehiin sovellettavien henkilöstösääntöjen 90a artiklaan, joka koskee mahdollisuutta tehdä valitus OLAFin toimenpiteestä.